text: Dugang ang maong mga kaso sa 954 paglapas sa rehimeng Marcos Jr sa unang tuig niini sa poder.
text: #000003
text: Sa Sultan Kudarat, gipatay sa 37th IB si Rowe Jhon Libot, boluntir nga magtutudlo sa eskwelahan sa mga Lumad, niadtong Hulyo 27 sa Kalamansig. Ginapaimbestigahan sa mga grupo sa tawhanong katungod ang pagpatay kang Libot nga giila nilang paglapas sa internasyunal nga makitawhanong balaod ug mga lagda sa gubat nga aplikable sa mga lugar nga adunay nagatunhay nga armadong panagbangi.
text: #000004
text: Gidagit ug gikulata usab sa mga sundalo si Dante Dionan sa parehong lugar niadtong Agosto 6. Iligal usab nga giransak ang balay ug gikawatan si Letot Francisco sa Malapinggan, Barangay Sawmill, Mobo. Niadtong Agosto 7, walay puas nga girakrakan ang usa ka wala pa nailang sibilyan sa Sityo Irong-irong sa utlanan ng Barangay Mabuhay, Sawmill ug Baang sa lungsod sa Mobo.
text: #000006
text: Sa Isabela, gipig-ot ug giinteroga sa mga sundalo sa 502nd IBde ang balay ni Ka Reolita Rivera, usa ka tigulang nga lider mag-uuma, sa lungsod sa Angadanan niadtong Agosto 8. Ang lokal nga organisasyon ni Rivera kaabag sa Danggayan Cagayan Valley, nga rehiyonal nga organisasyon sa Kilusang Magbubukid ng Pilipinas.
text: #000007
text: Sa Negros Occidental, iligal nga giaresto sa 94th IB ang 60-anyos nga mag-uumang si Romeo Balsimo sa Sityo Cunalom, Barangay Carabalan, Himamaylan City niadtong Agosto 7. Gilambigit siya sa usa ka armadong aksyon sa BHB niadtong 2020 kasikbit nga lugar. Niadtong ulahing semana lamang sa Hulyo, gitortyur ug iligal nga gipriso sa mga sundalo ang iyang anak nga si Romeo Balsimo.
text: #000008
text: Samtang, pipila ka hugna na nga nagpabuto ang dili kilalang mga indibidwal sa gawas sa balay sa lider mag-uuma nga si Alvin Dimaracut sa Tarlac niadtong Agosto 6. Si Dimaracut ang bag-ong lider sa Makisama-Tinang nga nagduso sa hinanali nga pag-apud-apud sa yuta sa mga benepisyaryo sa reporma sa yuta sa Hacienda Tinang sa Concepcion, Tarlac.
text: #000010